Plumbobuteo

La Plumbobuteo (Leucopternis plumbeus) estas specio de rabobirdo de la familio de Akcipitredoj kaj genro de Leucopternis kiuj estas ĝenerale blankaj aŭ blankecaj buteagloj.

Ĝi troviĝas en Kolombio, Ekvadoro, Panamo, kaj Peruo. Ties natura habitato estas subtropikaj aŭ tropikaj humidaj arbaroj de malaltaj teroj. Ĝi estas minacata pro habitatoperdo.

Temas pri tre malhelgriza (plumbogriza) specio kio nomigas ĝin laŭ la komuna nomo kaj laŭ la latina scienca nomo. En la malhelgriza vosto kontrastas blanka bendo kaj en la vizaĝo tre helflavaj vaksaĵoj kaj komisuroj. La ventro estas blanka nigre strieca kaj la kruroj estas helflavaj kun nigraj ungoj.

 Referencoj 
 BirdLife International 2004.  Leucopternis plumbeus.   2006 IUCN Ruĝa Listo de Minacataj Specioj. Konsultita la 24an de julio 2007.

Kategorio:Buteoj
Kategorio:Akcipitredoj
Kategorio:Akcipitroformaj
Kategorio:Birdoj de Ameriko
Kategorio:Birdoj de Kolombio